# TikTok ako hrozba pre súkromie a bezpečnosť

Zdroj: Pixabay

Osobných údajov na internete každým dňom pribúda a preto existuje aj čoraz intenzívnejšia všeobecná snaha o ochránenie súkromia na internete. Existuje mnoho právnych predpisov upravujúcich nakladanie s osobnými údajmi. Či už z nevedomosti, nedbalosti alebo dokonca úmyselne, veľkým korporátom sa pravidelne darí porušovať pravidlá ochrany súkromia svojich užívateľov. Na rozdiel od právneho systému jednotlivých štátov, ktorý býva ohraničený a aplikovateľný na konkrétne územie, internet nemá hraníc a aj preto sú sankcie často ťažko vymáhateľné. Od vzniku platformy TikTok sa pravidelne objavujú kuauzy odhaľujúce narušenia súkromia jej užívateľov. Príkladom je prípad z Veľkej Británie, kedy bol TikTok pokutovaný za neoprávnené spracúvanie citlivých detailov či použitie detských údajov bez súhlasu rodičov. Kritici sa obávajú, že TikTok zhromažďuje a využíva príliš veľa dát o svojich užívateľoch a že niektoré z týchto praktík môžu byť v rozpore s ochranou súkromia a bezpečnosti.

## Agresívny algoritmus

Najsilnejšou zbraňou platformy TikTok je bezpochyby jej domovská stránka “Pre Teba” (v angličtine známa ako „For You Page”, „FYP”), ktorá je užívateľovi predostrená ihneď po otvorení aplikácie. Úvodná stránka vyberá špeciálny obsah pre jednotlivých užívateľov na základe sofistikovaného algoritmu, ktorý pracuje na princípe masívneho zberu ich dát. Hneď po otvorení sú užívatelia vtiahnutí do nekonečnej slučky krátkych videí, pri čom jediné čo musia urobiť, je scrollovať nahor. Algoritmus sa dokáže v reálnom čase prispôsobovať ich preferenciám. Znamená to, že počas toho, ako si prehliadaš obsah sa už o nasledujúcom videu rozhoduje aj na základe videa, ktoré si si práve vzhliadol/vzkliadla. Tieto rozhodnutia spočívajú na celej rade faktorov – sledujú, či si video ohodnotil/a políčkom „Páči sa mi to“, či si ho okomentoval/a alebo zdieľal/a, no všíma si aj tebou vytvorený obsah (jeho popisu, použitej hudobnej stopy, hashtagov), nastavenia reči, krajiny a použité zariadenia.

Algoritmus teda funguje na princípe profilovania - podľa týchto tvojich preferencií si o tebe vytvorí istú predstavu na základe ktorej ti ponúka personalizovaný obsah, ktorý ťa donúti zostať na sociálnej sieti dlhšie a dlhšie. Okrem toho, vyberanie obsahu podľa preferencií a následné opakované zobrazovanie rovnakého typu môže užívateľov dostať do takzvaných „echo chambers”, kedy sa jednotlivci alebo skupiny ľudí dostávajú do izolovaného prostredia so zhodnými názormi, v ktorých sa navzájom utvrdzujú a stávajú sa ešte silnejšími.

## TikTok ako bezpečnostná hrozba

Možno si už zachytil/a správy o krajinách, ktoré TikTok označili za bezpečnostnú hrozbu a zakázali jeho používanie na vládnych zariadeniach. Experti sa totiž obávajú, že by po stiahnutí aplikácie z vládnych zariadení mohli uniknúť citlivé informácie. Boja sa o kybernetickú bezpečnosť, aj o súkromie. Keďže technologický gigant Bytedance (spoločnosť provozujúca TikTok) sídli v Číne, experti sa obávajú, že platforma zdieľa užívateľské dáta s čínskou vládou. No toto tvdenie, ako i tvrdenie, že TikTok masívne zbiera viac užívateľských dát ako iné sociálne médiá platforma dlhodobo popiera. Avšak, mnohé krajiny zostávajú ohľadom tohto tvrdenia opatrnými. Zákaz TikTok-u na pracovných zariadeniach TikTok na vládnych zariadeniach zatiaľ patria krajiny ako Nórsko, Nový Zéland, Holandsko, Francúzsko, Austrália i Kanada. Pre obavu zo zhromažďovania a nakladania s dátami spoločnosťou provozujúcou TikTok, ktorej právny systém leží v Čínskej ľudovej republiky ju už ako hrozbu označil aj český Národný úrad pre kybernetickú a informačnú bezpečnosť (NÚKIB).